Džahrom

Džahrom (perz. جهرم) je grad u pokrajini Fars na jugu Irana. Geografski je smješten u dolini između planina Alborz (2250 m) i Karbas (1834 m) koje su dijelom masiva Zagros. Od pokrajinskog sjedišta Širaza udaljen je oko 150 km prema jugoistoku. O etimološkom porijeklu imena grada postoje dvije pretpostavke: prva je da se njegovo izvorno ime Zarham odnosi na „zeleni prostor“ i da ga je dobio zbog plodnog tla u okolici, a drugu je iznio A. Kasravi smatrajući da mu je prvotno ime bilo Gahran tj. „toplo mjesto“. Grad ima dugu historiju i može ga se datirati najkasnije u partski period. Ekonomija Džahroma temelji se prvenstveno na poljoprivredi (agrumi, pamuk, žitarice, duhan), hortikulturi, izradi tepiha i rudarstvu (ugljen i kamen). Prema popisu stanovništva iz 2006. godine u Džahromu je živjelo 105.285 ljudi. Veze Fars Reference Vanjske veze (fa) Službene stranice grada Džahroma Arhivirano 2013-10-05 na Wayback Machine-u